als_Latn dik_Latn sag_Latn
Greqia pritet të marrë brenda kësaj jave borxhin e radhës nga Bashkimi Evropian. Burime pranë qeverisë në Athinë bëjnë me dije se plani i detajuar i masave për rimëkëmbjen ekonomike do të prezantohet zyrtarëve të eurogrupit në ditët e para të javës. Kjo i hap rrugë shtetit grek që të marrë ndihmën e radhës të borxhit prej 240 miliardë eurosh në ditët në vijim. Krerët më të lartë të unionit, kancelarja Merkel, kreu i komisionit Junker dhe ai i BQE-se, Dragi mbajtën një takim deri në orët e para të mëngjesit të së premtes, me kryeministrin grek Cipras. Në këtë mbledhje ata u shprehën optimistë se qeveria greke do të marrë masat e duhura për zgjidhjen e krizës në vend. Zyrtarët e unionit kërkonin nga autoritetet në Athinë të tregojnë përgjegjshmëri për zbatimin e reformave.
als_Latn